CELEX: 62021TN0088
Language: ro
Date: 2021-02-12 00:00:00
Title: Cauza T-88/21: Acțiune introdusă la 12 februarie 2021 – Paesen/SEAE

19.4.2021   
            
            
               RO
            
            
               Jurnalul Oficial al Uniunii Europene
            
            
               C 138/45
            
         
      Acțiune introdusă la 12 februarie 2021 – Paesen/SEAE
      (Cauza T-88/21)
      (2021/C 138/61)
      Limba de procedură: franceza
      
         Părțile
      
      
         Reclamantă: Sandra Paesen (Beersel, Belgia) (reprezentant: M. Casado García-Hirschfeld, avocată)
      
         Pârâtă: Serviciul European de Acțiune Externă
      
         Concluziile
      
      Reclamanta solicită Tribunalului:
      
                  —
               
               
                  anularea deciziei din data de 10 aprilie 2020, de reafectare pe un post din afara funcțiilor de conducere și, în subsidiar, anularea raportului de final de stagiu confirmat prin aceeași decizie;
               
            
                  —
               
               
                  anularea deciziei AIPN din data de 12 mai 2020 de refuz al cererii de asistență a reclamantei prezentate la 17 ianuarie 2020 în temeiul articolului 24 din statut;
               
            
                  —
               
               
                  anularea, în măsura în care este necesar, a cererii de respingere din 4 noiembrie 2020 a reclamației introduse de reclamantă în temeiul articolului 90 alineatul (2) din statut;
               
            
                  —
               
               
                  despăgubirea reclamantei pentru prejudiciile financiare și morale pe care aceasta apreciază că le-ar fi suferit din cauza existenței unei hărțuiri morale și a acțiunilor nelegale ale administrației;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, în ceea ce privește latura anulării, reclamanta invocă patru motive.
      
                  1.
               
               
                  Primul motiv, întemeiat pe încălcarea drepturilor fundamentale la bună administrare și a dreptului de a fi ascultat, pe o eroare vădită de apreciere și pe abuz de putere.
               
            
                  2.
               
               
                  Al doilea motiv, întemeiat pe încălcarea articolului 11 din Decizia C(2008) 5028/2 a Comisiei privind personalul cu funcții de conducere de nivel mediu și a Deciziei ADMIN (2019) 31 a secretarului general al SEAE din 15 noiembrie 2019 privind exercitarea și subdelegarea competențelor conferite AIPN și AHCC și pe o eroare vădită de apreciere.
               
            
                  3.
               
               
                  Al treilea motiv, împărțit în două aspecte.
                  
                              —
                           
                           
                              Primul aspect, întemeiat pe încălcarea obligației de motivare, ce rezultă din articolul 25 din Statutul funcționarilor Uniunii Europene, pe încălcarea articolului 7 alineatul (1) din statut și pe o eroare vădită de apreciere.
                           
                        
                              —
                           
                           
                              Al doilea aspect, întemeiat pe încălcarea articolului 26 din statut și pe o eroare vădită de apreciere.
                           
                        
            
                  4.
               
               
                  Al patrulea motiv, întemeiat pe încălcarea demnității și a condițiilor de muncă demne și a obligației de solicitudine și a interzicerii oricărei forme de hărțuire morală.